**Splošni pogoji nagradne igre  
»Karierni sejem MojeDelo.com«**

**1. člen: organizator**

(1) Organizator nagradne igre »Karierni sejem MojeDelo.com« je Styria digital marketplaces, d.o.o., Verovškova 55, 1000 Ljubljana (v nadaljevanju »organizator«). Vse podatke in informacije, ki jih udeleženec (v nadaljevanju: »udeleženec« ali »sodelujoči«) v nagradni igri posreduje, prejme organizator. Organizator lahko posreduje podatke udeleženca preverjenim pogodbenim obdelovalcev oziroma sponzorjem, v kolikor je to potrebno za izvedbo nagradne igre ali podelitev nagrade.

**2. člen: namen nagradne igre**

(1) Namen nagradne igre je povečevanje vključenosti obiskovalcev Kariernega sejma MojeDelo.com.

**3. člen: pogoji sodelovanja**

(1) V nagradni igri lahko sodelujejo vse polnoletne fizične osebe s stalnim ali začasnim prebivališčem v Republiki Sloveniji, ki sprejmejo te splošne pogoje.

(2) Sodelovanje v nagradni igri ni pogojeno z nakupom in ga Styria digital marketplaces, d.o.o. ne zaračunava.

(3) V nagradni igri ne smejo sodelovati zaposleni v družbi Styria digital marketplaces, d.o.o., zaposleni pri sponzorjih, njihovi pogodbeni sodelavci ali njihovi ožji družinski člani.

**4. člen: pravila in potek nagradne igre**

(1) Nagradno igro izvaja organizator na [Kariernem](file:///C:\Users\okorenal\OneDrive%20-%20Styria-IT%20Solutions%20GmbH%20&%20Co%20KG\Stuff\MD%20-%20Kampanje\NTK%202021\Kariernem) sejmu MojeDelo.com.

(2) Nagradna igra se izvaja na dan Kariernega sejma MojeDelo.com, v četrtek, 21. 10. 2021. Trajanje nagradne igre je navedeno na spletnih straneh, kjer je objavljena predstavitev nagradne igre in do katerih se dostopa preko spletne povezave <https://www.kariernisejem.com> ter fizično na lokaciji dogodka v Cankarjevem domu.

(3) V nagradni igri bodo sodelovali vsi, ki bodo 21. 10. 2021 do 19:00 ure opravili registracijo na portalu MojeDelo.com, odgovorili na nagradno vprašanje preko interaktivnega zaslona na Kariernem sejmu MojeDelo.com ter v celoti izpolnili nagradni obrazec, ki ga bodo na dogodku prejeli s strani predstavnikov organizatorja. V nagradni igri lahko sodelujejo tudi obstoječi registrirani uporabniki portala Mojedelo.com, ki zadostijo preostalim pogojem nagradne igre.

(4) Sodelovanje v nagradni igri je veljavno le, če udeleženec v celoti zadosti vsem pogojem za sodelovanje v nagradni igri. Obvezno je posredovanje vseh zahtevanih in resničnih osebnih podatkov udeležencev.

Vsak posameznik lahko v nagradni igri sodeluje le enkrat. V kolikor obstaja sum, da je ista oseba večkrat sodelovala v nagradni igri, jo ima organizator pravico iz nagradne igre nemudoma diskvalificirati.

(5) V primeru navedbe nepopolnih, nepravilnih ali neresničnih podatkov (elektronskega naslova oz. osebnih podatkov potrebnih za izvedbo nagradne igre in dodelitev nagrade) si organizator pridržuje pravico, da udeležencu sodelovanje v nagradni igri zavrne ali ga iz nagradne igre izključi.

Udeleženec izgubi pravico do nagrade, če organizator ugotovi, da:

* udeleženec ni izpolnjeval pogojev sodelovanja;
* je udeleženec kršil pravila in pogoje sodelovanja v nagradni igri;
* udeleženec ne želi izpolniti obveznosti v skladu s temi splošnimi pogoji ali jih ni izpolnil pravočasno.

(5) Prejemniki nagrad bodo naključno izžrebani.

(6) V primeru, da je  udeleženec izbran za nagrajenca, je seznanjen, da s prevzemom nagrade organizator obdeluje njegove osebne podatke v skladu z veljavno zakonodajo in internimi pravili družbe Styria digital marketplaces, d.o.o., ki urejajo področje varstva osebnih podatkov.

(7) Prepovedana je uporaba kakršnihkoli računalniških kod, škodljivih programov ali česarkoli drugega, kar bi lahko motilo nagradno igro, jo onesposobilo, ji škodovalo ali omogočilo njeno zlorabo. Zaradi takšnega ravnanja so sodelujoči, z njim povezane osebe ali skupine oseb lahko v celoti izključene iz sodelovanja v nagradni igri. Odločitve komisije glede morebitnih diskvalifikacij sodelujočih v nagradni igri so dokončne in nepreklicne. O ravnanju in odločitvah komisije se sestavi zapisnik.

**5. člen: nagrade**

(1) Nagrade, ki bodo podeljene, so bile predhodno dogovorjene in ocenjene kot primerne za izvedbo nagradne igre. Organizator v sklopu nagradne igre podeli:

- 3x brezžične slušalke Samsung Galaxy Buds+ v vrednosti 109,00 EUR,

- 5x dve vstopnici za voden ogled Škocjanskih jam v vrednosti 36,00 EUR/dve vstopnici,

- 10x bogato napolnjen nahrbtnik MojeDelo.com v vrednosti 70,30 EUR.

(2) O prevzemu nagrade bo nagrajenec obveščen preko elektronskega naslova, s katerim je sodeloval v nagradni igri. Prevzem nagrad bo možen na sedežu organizatorja ali pa bodo nagrade posredovane nagrajencem preko enega izmed ponudnikov logističnih storitev, in sicer najpozneje v roku deset (10) dni od prejema vseh podatkov s strani nagrajenca.

(3) Nagrajenec mora na zahtevo organizatorja izkazati svojo identiteto z veljavnim osebnim dokumentom in posredovati dodatne osebne podatke v pisni obliki (zadostuje elektronska oblika). V primeru, da nagrajenec tega noče storiti ali pa se nagradi odpove oziroma se na obvestilo ne odzove v roku deset (10) dni od poziva organizatorja, izgubi pravico do nagrade, taka nagrada pa se ne podeli.

(4) Dodatni pogoj za potegovanje za nagrado je, da komisija do trenutka odločitve ni odkrila kršitev pravil nagradne igre s strani sodelujočega oziroma, da sodelujoči tekom nagradne igre ni bil diskvalificiran.

(5) Nagrada ni prenosljiva, zamenljiva, ne da se je izplačati v gotovini, lahko se jo podeli le enkrat, nagrajenec jo lahko prevzame le tako kot opredeljeno v teh splošnih pogojih. Vsak sodelujoči lahko prejme le eno nagrado.

(6) Organizator in osebe, ki sodelujejo pri izvedbi nagradne igre, ne odgovarjajo za morebitno škodo, ki bi izvirala iz nagrad.

**6. člen: žrebanje in obveščanje nagrajencev**

(1) Žrebanje nagrad bo potekalo v četrtek, 28. 10. 2021, ob 13:00 uri na sedežu organizatorja.

(2) Za organizacijo, izvedbo in nadzor nad potekom nagradne igre ter žrebanjem skrbi 3-članska komisija organizatorja, ki jamči za korektnost žrebanja.

(3) Predsednik/ca komisije bo o poteku nagradne igre in nagrajencih naredil zapisnik, ki se bo hranil pet (5) let na naslovu Styria digital marketplaces, d.o.o., Verovškova 55, 1000 Ljubljana. Zapisnik morajo podpisati vsi člani komisije. Rezultat žrebanja je dokončen. Pritožba ni mogoča.

(4) Prejemnike nagrad bo določil žreb, in sicer z uporabo računalniškega sistema, ki bo iz celotne množice sodelujočih, ki se po kriterijih nagradne igre potegujejo za nagrade, naključno izbral prejemnike nagrad.

(5) Pri nagradnem žrebanju se vodi zapisnik, ki vsebuje podatke o:

* datumu, uri in kraju žrebanja,
* prisotnih osebah,
* poteku žrebanja,
* številu vseh pravočasno dospelih veljavnih sodelujočih,
* izpisu računalniškega programa žrebanja ter
* podatke o nagrajencih.

Zapisnik podpišejo vsi člani komisije.

Pristojnosti komisije nagradne igre:

* nadzor poteka nagradne igre in določitev nagrajencev, v skladu s temi splošnimi pogoji in pravili nagradne igre,
* ukrepanje v primeru suma, da je sodelujoči ravnal v nasprotju s temi splošnimi pogoji in pravili te nagradne igre.

(6) Nagrajenec bo o prevzemu nagrade obveščen preko e-naslova, s katerim je sodeloval v nagradni igri.

(7) Vsi bodoči nagrajenci se s sodelovanjem v nagradni igri strinjajo, da organizator lahko na svojih spletnih straneh MojeDelo.com in KarierniSejem.com ter družabnih omrežjih MojeDelo.com objavi njihovo ime in priimek, s katerim so sodelovali v nagradni igri, za kar od organizatorja ne bodo zahtevali plačila ali odškodnine.

**7. člen: obdavčitev po Zakonu o dohodnini**

(1) Nagrada v nagradni igri je lahko predmet obdavčitve po Zakonu o dohodnini (ZDoh-2), če je njena vrednost višja od 42,00 EUR. Takšna nagrada se všteva v davčno osnovo nagrajenca. V skladu z navedenim, se nagrajenec, ki prejme takšno nagrado, strinja za potrebe izvedbe nagradne igre in akontacije dohodnine organizatorju posredovati naslednje podatke: ime in priimek, naslov stalnega prebivališča, davčno izpostavo, svojo davčno številko ter podpisan obrazec, da se strinja s prevzemom nagrade. Podatke mora nagrajenec posredovati najkasneje v roku deset (10) dni od prejema obvestila o nagradi.

(2) Obračun in plačilo akontacije dohodnine se zavezuje izvesti organizator, ki nagrado podeli.

(3) Če nagrajenec organizatorju podatkov iz prve točke tega člena ne posreduje v zahtevanem roku, ni upravičen zahtevati izročitve nagrade. Organizator je v tem primeru prost vseh obveznosti do nagrajenca, ki izhajajo iz teh splošnih pogojev.

**8. člen: varstvo osebnih podatkov**

(1) Organizator nagradne igre, kot samostojni upravljavec osebnih podatkov sodelujočih, spoštuje zasebnost udeležencev. Osebni podatki, ki jih udeleženci podajo z namenom sodelovanja v nagradni igri se obdelujejo in varujejo skladno s temi splošnimi pogoji, splošnimi akti organizatorja ter veljavno zakonodajo s področja varstva osebnih podatkov (Zakon o varstvu osebnih podatkov, »ZVOP-1«; Splošna uredba o varstvu podatkov, »GDPR«). S sodelovanjem v nagradni igri se vsak udeleženec strinja z obdelavo svojih osebnih podatkov podanih na spletnem mestu nagradne igre na način, kot opredeljeno v nadaljevanju.

(2) V zvezi s sodelujočim se obdelujejo naslednji osebni podatki: ime, priimek, e-naslov.

V zvezi z nagrajenci se poleg zgoraj navedenih podatkov obdelujejo tudi sledeči osebni podatki: naslov stalnega ali začasnega prebivališča, telefonska številka, davčna številka in davčna izpostava.

(3) Osebni podatki sodelujočih v nagradni igri se obdelujejo na podlagi sprejema teh splošnih pogojev, pri čemer je podlaga za obdelavo točka (a) in točka (c) člena 6(1) Splošne uredbe o varstvu podatkov, in sicer za potrebe organizacije in izvedbe nagradne igre, obveščanja o rezultatih nagradne igre in podelitvi nagrad ter za potrebe akontacije dohodnine nagrajencev. Telefonska številka se posreduje le po potrebi za namen obveščanja glede prevzema nagrade. Posameznik lahko kadarkoli ugovarja obdelavi osebnih podatkov ter zahteva dostop, prepis, dopolnitev, popravek, izbris ter ugovarja zoper avtomatizirano obdelavo svojih podatkov. Pisne zahteve se posredujejo na naslov organizatorja Styria digital marketplaces, d.o.o., Verovškova 55, SI-1000 Ljubljana ali na e-naslov pooblaščene osebe za varstvo podatkov. Uveljavljanje posameznih pravic tekom trajanja nagradne igre na strani posameznika ima lahko posledice tudi na posameznikovo sodelovanje v nagradni igri (npr. izbris osebnih podatkov). Osebni podatki udeleženca se hranijo do izpolnitve namena, za katerega so bili zbrani, organizator pa se zavezuje, da jih bo uporabljaj le za namene, za katere so bili zbrani.

Pooblaščena oseba za varstvo podatkov pri organizatorju je na voljo na e-naslovu: [dpo\_styria-slo@styria.com](mailto:dpo_styria-slo@styria.com). Nadzor nad varstvom osebnih podatkov izvaja Informacijski pooblaščenec RS, Dunajska cesta 22, SI-1000 Ljubljana, pri katerem se lahko vloži pritožba zoper odločitve organizatorja .

(4) Organizator podatkov ne posreduje tretjim osebam razen svojim pogodbenim partnerjem (npr. izvajalcem spletnih rešitev za izvedbo nagradne igre, računovodskemu servisu itd.), vendar zgolj v obsegu potrebnem za izvedbo nagradne igre ter pristojnim državnim organom (npr. Finančni upravi RS za potrebe odmere in plačila akontacije dohodnine).

Organizator nagradne igre zagotovi ustrezne tehnične in organizacijske ukrepe za zaščito zbranih osebnih podatkov.

(5) Organizator ne prevzema nobene odgovornosti za morebitne napake, ki se lahko pojavijo ob posredovanju napačnih ali lažnih podatkov s strani udeležencev nagradne igre.

(6) S sodelovanjem v nagradni igri udeleženci izrecno izjavljajo, da so seznanjeni s splošnimi pogoji nagradne igre, jih sprejemajo ter se z njimi strinjajo. Udeleženci nagradne igre s sodelovanjem potrjujejo, da so posredovani osebni podatki resnični in se zavezujejo, da bodo ravnali v skladu s temi splošnimi pogoji.

**9. člen: splošni pogoji nagradne igre**

(1) S sodelovanjem v nagradni igri se šteje, da vsak udeleženec v celoti sprejema te splošne pogoje sodelovanja v nagradni igri in se zavezuje ravnati v skladu z njimi.

(2) Splošni pogoji nagradne igre so na vpogled dostopni v pisni obliki pri organizatorju nagradne igre Styria digital marketplaces, d.o.o., Verovškova 55, 1000 Ljubljana, na spletni strani https://www.kariernisejem.com in obešeni na vidnem mestu na lokaciji Kariernega sejma MojeDelo.com.

(3) Organizator si pridržuje pravico do dopolnitev in sprememb splošnih pogojev nagradne igre, če tako zahtevajo vzroki tehnične ali komercialne narave ali vzroki s strani javnosti. O vseh spremembah in novostih nagradne igre bo organizator udeležence sproti obveščal z objavami na spletnem mestu nagradne igre, ki je dostopen preko spletne povezave [https.//www.kariernisejem.com](https://www.mojedelo.com/karierni-nasveti/z-mojedelocom-brezplacno-na-ntk-4068) in na sami lokaciji Kariernega sejma MojeDelo.com.

**10. člen: končne in prehodne določbe**

(1) Organizator ne prevzema odgovornosti za:

* kakršnekoli posledice, ki bi jih morebitna zloraba nagradne igre in sistema za izvedbo nagradne igre lahko povzročila sodelujočim v nagradni igri in/ali tretji osebi,
* nedelovanje storitve zaradi nepoznavanja uporabe storitev,
* nedelovanje storitve zaradi izpada omrežja pogodbenih partnerjev, izpada električne energije ali drugih tehničnih motenj, ki bi lahko začasno, lahko tudi za daljši čas, motile uporabo storitve,
* nedelovanja ali moteno delovanje storitve zaradi tehničnega nedelovanja aplikacije na spletni strani,
* kakršnekoli druge neželene posledice, ki bi jih sodelujoči imel zaradi sodelovanja v nagradni igri, v kolikor taka omejitev ni v nasprotju s prisilnimi predpisi,
* organizator ne krije stroškov komunikacije po internetu in drugih stroškov, ki jih ima sodelujoči v nagradni igri s sodelovanjem v njej.

(2) Organizator si pridržuje pravico, da v primeru nepredvidenih okoliščin (višje sile) kadarkoli in brez predhodnega obvestila začasno prekine ali konča nagradno igro. V takšnem primeru udeležencem ne odgovarjajo za nastalo škodo. Organizator si pridržuje pravico do spremembe pravil, če bi se s tem izognil zlorabi nagradne igre v škodo udeležencev nagradne igre. O vseh morebitnih spremembah pogojev in pravil bo organizator obvestil udeležence preko spletne strani [https://www.kariernisejem.com in na sami lokaciji Kariernega sejma MojeDelo.com.](https://www.kariernisejem.com in na lokaciji. )

(3) Vse pritožbe in reklamacije rešuje organizator nagradne igre. V primeru utemeljenih pritožb se organizator zavezuje, da jih bo odpravil v čim krajšem času in o tem obvestil udeleženca. Komisija ima pravico iz nagradne igre diskvalificirati kateregakoli sodelujočega, za katerega sumi, da je ravnal v nasprotju s temi splošnimi pogoji. Odločitve komisije glede morebitnih diskvalifikacij sodelujočih v nagradni igri so dokončne. Pritožba nanje ni možna.

(4) Vse odločitve o vprašanjih v zvezi z nagradno igro oziroma uporabo splošnih pogojev so dokončne in veljajo za vse udeležence.

Ljubljana, 19. 10. 2021

Styria digital marketplaces, d. o. o.